Komission asetus (EY) N:o 1363/2001, annettu 4 päivänä heinäkuuta 2001, kemianteollisuudessa käytettävän valkoisen sokerin tuotantotuen vahvistamisesta annetun asetuksen (EY) N:o 1327/2001 muuttamisesta



Virallinen lehti nro L 182 , 05/07/2001 s. 0052 - 0052



Komission asetus (EY) N:o 1363/2001, annettu 4 päivänä heinäkuuta 2001, kemianteollisuudessa käytettävän valkoisen sokerin tuotantotuen vahvistamisesta annetun asetuksen (EY) N:o 1327/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 7 artiklan 5 kohdan, sekä katsoo seuraavaa: (1) Neuvoston asetuksen (EY) N:o 1260/2001 soveltamista koskevista yksityiskohtaisista säännöistä tiettyjen kemianteollisuudessa käytettävien sokerialan tuotteiden tuotantotuen myöntämisen osalta 27 päivänä kesäkuuta 2001 annetun komission asetuksen (EY) N:o 1265/2001(2) 15 artiklan mukaisesti tukitodistukset ovat voimassa hakemuksen vastaanottopäivästä alkaen tuotantotukihakemuksen vastaanottokuukautta seuraavan viidennen kuukauden loppuun. (2) Kemianteollisuudessa käytettävän valkoisen sokerin tuotantotuen vahvistamisesta 29 päivänä kesäkuuta 2001 annetussa komission asetuksessa (EY) N:o 1327/2001(3) vahvistetaan asetuksen (EY) N:o 1265/2001 4 artiklassa tarkoitettu valkoisen sokerin tuotantotuki 33,936 euroksi sadalta nettokilogrammalta ja rajoitetaan tukitodistusten voimassaoloaika 30 päivään syyskuuta 2001, ettei toimijoita, jotka käyttävät tukitodistuksia 30 päivään syyskuuta 2001, kohdeltaisi eri tavalla kuin niitä, jotka käyttävät tukitodistuksia tämän päivämäärän jälkeen. (3) Jotta toimijat voivat tehdä sopimuksia 30 päivän syyskuuta 2001 jälkeen ja käyttää heinäkuussa 2001 haettua tukitodistusta, olisi vahvistettava tuotantotuen määrä heinäkuussa 2001 haettaville todistuksille, silloin kun tuotantotukea saavan perustuotteen jalostus tapahtuu 30 päivän syyskuuta 2001 jälkeen. Tämän vuoksi on syytä kumota asetuksen (EY) N:o 1327/2001 2 artikla, joka koskee tukitodistusten voimassaoloajan rajoitusta. (4) Asetuksessa (EY) N:o 1260/2001 ei säädetä varastointikustannusten tasausjärjestelmän jatkumisesta 1 päivästä heinäkuuta 2001 alkaen. Se olisi sen vuoksi otettava huomioon vahvistettaessa tukia, jotka on myönnetty perustuotteen jalostuksen tapahtuessa 30 päivän syyskuuta 2001 jälkeen. (5) Jotta ennen ja jälkeen tämän asetuksen voimaantuloa haettuja vientitodistuksia ei kohdeltaisi eri tavoin, tätä asetusta on sovellettava asetuksen (EY) N:o 1327/2001 voimaantulopäivästä alkaen haettuihin todistuksiin. (6) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1327/2001 seuraavasti: 1) Lisätään 1 artiklaan toinen alakohta seuraavasti: "Jos ensimmäisessä alakohdassa vahvistettua tuotantotukea saava perustuote jalostetaan 30 päivän syyskuuta 2001 jälkeen, mainittua tuotantotukea vähennetään 2 euroa sadalta nettokilogrammalta." 2) Kumotaan 2 artikla. 2 artikla Tämä asetus tulee voimaan 5 päivänä heinäkuuta 2001. Sitä sovelletaan 1 päivästä heinäkuuta 2001 haettuihin tukitodistuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 2001. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 178, 30.6.2001, s. 63. (3) EYVL L 177, 30.6.2001, s. 68.